ታላቁ የህዳሴ ግድብ የብሔራዊ ኩራት ምንጭ መሆኑን ጠቅላይ ሚኒስትሩ አስገነዘቡ
ታላቁ የኢትዮጵያ ህዳሴ ግድብ የብሔራዊ ኩራትይ ምንጭ የኢትዮጵያዊ ማንነት መገለጫ አርማ መሆኑን የኢፌዲሪ ጠቅላይ ሚኒስትር ኃይለማርያም ደሳለኝ አስገነዘቡ፡፡የግድቡ ግንባታ የተጀመረበትን 6ኛ ዓምክንያት በማድረግ በሚሊኔም አዳራሽ ትናንት  በተካሄደው የችቦ መለኮስ ስነ- ስርዓቱ ላይ የተገኙት ጠቅላይ ሚኒስትር ኃይለማርያም ባሰሙት ንግግር ግድቡ በግዙፍነቱ በዓለም አቀፍ ደረጃ ተጠቃሽ ከመሆኑም ባሻገር የኢትዮጵያውያን ብሄራዊ ኩራት ምንጭ መሆኑን ገልጸዋል፡፡ይህም የኢትዮጵያ ህዳሴ ግድብ ባለፉት ገዢዎች የተሳሳተ አገዛዝ በኢትዮጵያ ህዝቦች መካከል የነበሩ የተዛቡ ግንኙነቶችን ዳግም ያደሰ የኢትዮጵያዊ አንድነትና ማንነት መገለጫ አርማ መሆኑን ጠቅላይ ሚኒስትሩ አስገንዝበዋል ፡፡ጠቅላይ ሚኒስትሩ የህዳሴ ግድብ ችቦውን በማቀጣጠል የሚፈጠረው ንቅናቄ ለሕዝባዊ ተሳትፎው አዲስ መሰረት የጣለና በአኩሪ ሁኔታ ላይ እንደሚገኝ ገልጸዋል ፡፡ህብረተሰቡ ለግድቡ ግንባታ ድጋፍ ተጠናክሮ መቀጠሉን የጠቀሱት ጠቅላይ ሚኒስትሩ ፤የኢትዮጵያ ሕዝቦች ዘር፣ ቀለም፣ ኃይማኖት፣ ጾታና ኢኮኖሚያዊና ማህበራዊ ሁኔታዎች ሳይገድቧቸው  ለፕሮጀክቱ መጠናቀቅ እያደረጉት ያለውን ጥረትም አመስግነዋልታላቁ የህዳሴ ግድብ  ለችግር የማይንበረከክ፤ የጠላትን አንገት የሚያስደፋ የኢትዮጵያዊ ጀግንነትንና ማንነትንም የተላበሰ  ለሀገሪቱ ህዝቦች  ከአንድ ግዙፍ ፕሮጀክት በላይ መሆኑን ነው ያስረዱት ፡፡የግድቡ ግንባታ መበሰር አንድነትን ለማብሰር ከመርዳቱም በላይ የኢትዮጵያዊያንን ልብና አዕምሮ በመግዛት ከአባይ ተፋሰስ ጋር ሀገራት ጋር ያለንን ግንኙነቱን እያጠናከረው  መሆኑን አስረድተዋል፡፡የኢፌዲሪ ምክትል ጠቅላይ ሚንስትር እና የታላቁ ህዳሴ ግድብ ህዝባዊ ተሳትፎ አስተባባሪ ምክር ቤት ሰብሳቢ አቶ ደመቀ መኮንን በበኩላቸው ግድቡ  ከዓድዋ ድል ጀግንነት ምንጭ የተቀዳ የኢትዮጵያን ታላቅነት የሚያውጅ ፕሮጀክት መሆኑን አስገንዝበዋል ፡፡በአድዋ በዓል ላይ ይፋ የተደረገው ችቦ ፕሮጀክቱ እስኪያልቅ ቀድሞ ከሚዘዋወረው የህዳሴ ዋንጫ ጎን ለጎን  በመላው አገሪቱ ይዞራል ሲሉ አስታውቀዋል፡፡የህዳሴው ችቦ ለህዳሴው ትውልድ የአሸናፊነት ምልክት መሆኑን ገልጸዋል ፡፡የህዳሴውን ችቦ የአዲስ አበባ ከተማ መስተዳደር ከንቲባ ድሪባ ኩማ ህዝቡ ታላቁ ህዳሴ ግድቡን ለማጠናቅ እያደረገ ያለው ርብርቦሽ የሚደነቅ ሲሆን የአዲስ አበባ ህዝብም ከ700 ሚሊየን ብር በላይ ማበርከቱን አስታውቀዋል ፡፡የታላቁ ህዳሴ ግድብ ችቦ በሁሉም ክልሎች ለአንድ ዓመት የሚዞር ሲሆን አቶ ድሪባ ኩማ ችቦውን በመዲናዋ ለአንድ ወር የሚቆየውን ችቦ ከጠቅላይ ሚንስትር ኃይለማርያም ደሳለኝ እጅ ተቀብለዋል ፡፡ዋልታ እንደዘገበው በስነ- ስርዓቱ ላይ የጥበብ ባለሙያዎች የተለያየ ዝግጅትና ትርዒቶችን ያቀረቡ ሲሆን የህዝብ ንቅናቄው በተለያ ስፖርታዊ ውድድሮች እየተከናወነ መሆኑ ይታወቃል ፡፡ 